Source: http://mikkeli.cloudnc.fi/fi-FI/Toimielimet/Maaseutu_ja_tielautakunta/Kokous_2612016__2/Parjakallion_ytparantamisavustus_2015(1093)
Timestamp: 2019-07-17 04:46:45+00:00
Document Index: 23850038

Matched Legal Cases: ['§ 13', '§ 5', '§ 6', '§ 7', '§ 8', '§ 9', '§ 10', '§ 11', '§ 12', '§ 14', '§ 15', '§ 16']

Parjakallion yt/parantamisavustus 2015 | Mikkeli
Kokous 26.1.2016 - 2
Parjakallion yt/parantamisavustus 2015
Maaseutu- ja tielautakunta, kokous 26.1.2016
§ 13 Parjakallion yt/parantamisavustus 2015
MliDno-2015-1509
Maaseutu- ja tielautakunta, 15.7.2015
Parjakalliontien vapaa-ajan asukas on jättänyt Mikkelin kaupungin maaseutu- ja tielautakunnalle hakemuksen tiekunnan järjestäytymiseksi ja yksiköiden määräämiseksi tieosakkaille. Edellytykset tielautakunnan toimituksen pitämiseksi ovat olemassa ts. tietä varten on olemassa rasitteet. Toimitushakemus on saapunut 2.6.2015 ja sitä ennen on saapunut 12 hakemusta, joita kaikkia ei ehkä ennätetä valmistelemaan ja käsittelemään kuluvana vuonna. Tien pituus tulee olemaan noin 1,44 km, josta 0,54 km on pysyvän asutuksen käytössä.
Tien osakkaat ovat päättäneet peruskorjauksen tekemisestä tien koko matkalle ja hakeneet hankkeelle parantamisavustusta ja kuntaliitoslisää. Peruskunnostuksen tarkoituksena on kuivatuksen ja kantavuuden parantaminen sekä tiealueen muodon kunnostaminen. Tietä kunnostetaan painolukujen ohjearvojen mukaisessa suhteessa 900/300. Hankkeen kustannusarvio on 16.000 euroa. Pysyvän asutuksen osalta kustannukset ovat 10.272 euroa.
Perustettavalle Parjakallion yksityistielle myönnetään parantamisavustusta 50 % pysyvästi asutun tienosan kunnostamiseen sekä aloittavan tiekunnan lisä 10 % ja 10 % kuntaliitoslisä tien koko matkalle, enintään kuitenkin 8.336,50 euroa ehdolla, että perustettu tiekunta hyväksyy peruskorjauksen toteutettavaksi yleisessä kokouksessa.
Avustus maksetaan kahdessa erässä. Tiekunnan on saatettava peruskorjaus valmiiksi ja toimitettava sitä koskevat laskujäljennökset Mikkelin kaupungin tietoimeen os. Kunnanmäki 7, 50600 Mikkeli, 30.11.2015 mennessä. Mikäli hankkeen valmistuminen siirtyy ensi vuodelle, on avustusta haettava uudelleen vuoden 2016 aikana.
Parjakallion yksityistien parantaminen siirtyy toteutettavaksi vuoden 2016 puolella.
Parjakallion yksityistielle myönnetään parantamisavustusta 8.336,50 euroa, kuitenkin enintään 52,1 % hyväksyttävistä toteuttamiskustannuksista ehdolla, että tiekunta hyväksyy peruskorjauksen toteutettavaksi tiekunnan yleisessä kokouksessa.
Avustus maksetaan kahdessa erässä. Tiekunnan on saatettava peruskorjaus valmiiksi ja toimitettava sitä koskevat laskujäljennökset Mikkelin kaupungin tietoimeen, os. Kunnanmäki 7, 50600 Mikkeli, viimeistään 31.10.2016.
Parjakallion yt/Ismo Kurki
§ 5 Tiepäivät Mikkelissä 26.2.2016
§ 6 Perusteet yksityistieavustusten käsittelyyn vuonna 2016
§ 7 Kunnossapitoavustusten haku vuonna 2016
§ 8 Vanhalan yt/valtionavusteinen peruskorjaus 2016
§ 9 Kuikkalahden yt/Pajusenpolun sillan uusiminen
§ 10 Hulikan yt/parantamisavustus 2015
§ 11 Turvejärventie/Parantamisavustus 2015
§ 12 Vesalahdentie/Parantamisavustus 2015
§ 14 Suolentiksen MM-kisojen tie on huonokuntoinen
§ 15 Maaseutu- ja tielautakunnan käyttösuunnitelma 2016
§ 16 Sisäisen valvonnan ohjeet ja tavoitteet vuodelle 2016 / maaseutu- ja tieltk (lisäpykälä)